**Tisztelt Képviselő-testület!**

Balatonberény Község Önkormányzat 2022. évi költségvetése kapcsán 2022. február 14. napján informális megbeszélést tartottunk, az ott feltett kérdésekre az alábbi válaszokat adom:

1. Hegyi utak kőszórása: a 2021. évi teljesítés során nagyrészt szállítási költség merült fel, a felhasznált kőmennyiség rendelkezésre állt. 2022. évben a hegyi utak javítása téglagyári törmelékből valósul meg 100 Ft/m3 áron. Költségeket a TÜ Kft. fedezi.
2. Egyéb szolgáltatás 4.757.000 Ft: gesztor önkormányzatot megkerestük, tájékoztatás szóban a képviselő-testületi ülésen.
3. Időközi választás: a vonatkozó jogszabályok alapján készített kalkuláció mellékelve.
4. Ügyfélszolgálati ügyintéző és a közrend ellenőr 2021. évi személyi juttatása összesítve egy sorba lett könyvelve.
5. Egyéb kiadás 2.200.000 Ft: 2021-ben egyéb kiadás volt 2.183.000 Ft összegben: színpad áthelyezése, elektromos hálózat kiépítése, partvédmű javítása, parkolósávok felfestése, Bokrosi kilátó alapozása stb. 2022. évben a várható hasonló jellegű kiadásokra került ez az összeg betervezésre (például: Kétfolyó és Hengerparki csapadékvíz befolyók medertisztítása)
6. Szociális tűzifa feldolgozás, szállítás: a szociális tűzifa feldolgozása 2022. januárban fejeződött be, annak költsége az idei évet terheli. 2021. évben csak a pályázaton elnyert famennyiség beszállítása merült fel költségként.
7. Múzeumőr alapilletménye: az eredeti ütemezés szerint 2023. májusában kerülne sor közgyűjtemény gondnok alkalmazására, azonban amennyiben a Múltház felújítási munkálatai ez évben befejeződnek, az alkalmazásra is előbb kerülhet sor.
8. Építmény és telekadó: 2020. évben nagy összegű adóhátralék folyt be a költségvetésünkbe, amelyet a 2021. évi költségvetés tervezésekor figyelembe vettünk. 2021. évben az adóhátralékok beszedésére indított eljárások áthúzódtak a 2022-es évre. Ingatlan végrehajtási eljárások is folyamatban vannak, melyeknek az időtartama több év.
9. Idegenforgalmi adó: 2020-ban 930.000 Ft volt (kormányzati intézkedések miatt)
10. Iparűzési adó: a 2021. évi árak növekedése miatt az iparűzési adó összege is növekedett (nem új adóalany(ok) belépése miatt).
11. Szakfeladatra el nem számolt tételek kiadás 6.727.000 Ft: szociális feladatokra adott normák nem lettek felhasználva, azokat vissza kellett fizetni.
12. Egyéb önkormányzati feladat bevétel 8.000.000 Ft: a költségvetési törvény alapján az 1.000 fő lakosságszám feletti azon települések esetében, ahol az egy lakosra jutó iparűzési adóerő-képesség nem haladja meg a 32.000 Ft-ot, 8.000.000 Ft a támogatás összege egyéb önkormányzati feladat címén.

Balatonberény, 2022. február 15.

Horváth László

polgármester